b'\n_START_ARTICLE_\nLiberia\n_START_SECTION_\nGeografi\n_START_PARAGRAPH_\nLandskabet er for det meste karakteriseret af flade til b\xc3\xb8lgende kystsletter, som rejser sig til lave bjerge mod nord\xc3\xb8st. Klimaet er tropisk: varmt og fugtigt. Vintrene er t\xc3\xb8rre med varme dage og k\xc3\xb8lige til kolde n\xc3\xa6tter. Somrene er v\xc3\xa5de og overskyede med mange kraftige regnbyger._NEWLINE_H\xc3\xb8jeste punkt: Mount Wuteve (1.380 m), som ligger mod nord.\n_START_SECTION_\nDemografi\n_START_PARAGRAPH_\nBefolkningen p\xc3\xa5 ca. 3 millioner udg\xc3\xb8res af 16 lokale etniske grupperinger og forskellige udenlandske minoriteter. Kpelle-befolkningen i de centrale og vestlige dele af landet er den st\xc3\xb8rste etniske gruppe. Amerikansk-liberianere, som nedstammer fra de frigivne slaver som ankom i 1821, udg\xc3\xb8r ca. 5% af befolkningen. Der er ogs\xc3\xa5 et betydeligt indslag af libanesere, indere og andre vestafrikanske etniske grupperinger, som tilsammen udg\xc3\xb8r en vigtig del af Liberias n\xc3\xa6ringsliv. En mindre gruppe hvide (ansl\xc3\xa5et til ca. 18.000 i 1999, antagelig f\xc3\xa6rre i dag) bor i landet._NEWLINE_Politiske uroligheder i landet har f\xc3\xb8rt til et betydeligt fald i levestandarden.'